	Понеже Дъмбълдор беше казал на Хари, че смята, че Волдемор би скрил Хоркруксите на места, които са важни за него, те продъляваха да изреждат като в някакъв вид монотонна мантра онези места, където знаеха, че Волдемор е живял или е посетил. Сиропиталището, където е роден и израснал; „Хогуортс“, където се е изучил; „Боргин и Бъркс“, където е работил след дипломирането си; и накрая, Албания, където е прекарал годините си на заточение — те формираха основата на техните предположения.